proxectonos/corpus_dominio_legal_administrativo_tmp huggingface dataset:
RESOLUCIÓN do 29 de marzo de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número 143/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 15/06/1995

Visto o expediente incoado pola empresa Electra del Narahío, S.A., con enderezo en Vista Alegre-Doso-Narón, 15577 A Coruña, para a autorización administrativa e aprobación do proxecto de execución da instalación que segue:
Centro de distribución de enerxía eléctrica de Bouzarredonda (Neda), coas seguintes instalacións:
-Cela xeral da liña de Fervenza.
-Cela da liña da central hidroeléctrica.
-Cela da liña Cerdido-Moeche (Mina).
-Cela da liña de San Sadurniño.
-Cela da liña de Sedes.
Cada unha das celas equipadas con: un seccionador tripolar de 630 A e 24 kV, un interruptor trifásico automático de exafluoruro de 36 kV e 1.250 A.
-Cela do transformador de 250 kVA e tensións de 15/0,380-0,220 V.
-Cela de condensadores de 8.660 V e 200 Kvar.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolveu:
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismo ou corporacións que constan nos expedientes.
A Coruña, 29 de marzo de 1995.
Juan I. Lizaur Otero
Delegado provincial da Coruña
CORRECCIÓN de erros.-Orde do 11 de abril de 1995 pola que se regula a concesión de subvencións a organizacións de consumidores e usuarios, para actividades de información, educación e defensa do consumidor e usuario.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 15/06/1995

Advertido un erro na devandita orde (DOG nº 89 do 10 de maio de 1995), cómpre face-la seguinte corrección:
Na paxina 3.445, no artigo 4, onde di: «a) Para gastos de funcionamento, equipamento e infraestructura das oficinas de información ó consumidor, ata un 70% do custo, cun máximo de 1.000.000 de ptas.», debe dicir: «a) Para gastos de funcionamento, equipamento e infraestructura das oficinas de información ó consumidor, ata un 70% do custo».
ORDE do 1 de xuño de 1995 pola que se aproban os plans de emerxencia exterior do polígono industrial da Grela-Bens, situado nos concellos da Coruña e Arteixo, e das factorías Zeneca Agro, situada no concello do Porriño (Pontevedra) e Repsol Butano, S.A., situada no concello de Mos (Pontevedra).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 14/06/1995

O Real decreto 886/1988, sobre a prevención de accidentes maiores, no seu artigo 4.2º b), indica que os órganos competentes das comunidades autónomas deberán elaborar e aproba-los correspondentes plans de emerxencia exterior das industrias afectadas por el.
O Decreto 261/1994, do 29 de xullo, polo que se establece a estructura orgánica dos centros directivos dependentes da Presidencia da Xunta de Galicia (DOG do 7 de agosto de 1994), no artigo 9, puntos 2º.1 b) e 2º.1 c), indica que a Secretaría Xeral para a Protección Civil e o Medio Ambiente terá como funcións a elaboración, coordinación e, se é o caso, a dirección dos plans territoriais e especiais que se indican na norma básica de protección civil, sendo un deles os plans de emerxencia exterior das industrias e polígonos afectados polo Real decreto 886/1988, que estean radicados no ámbito territorial da Comunidade Autónoma.
Pola Resolución do 11 de outubro de 1994, da Secretaría Xeral para a Protección Civil e o Medio Ambiente publícase o Plan Territorial de Protección Civil da Comunidade Autónoma de Galicia (Platerga), despois da súa aprobación polo Consello da Xunta de Galicia en reunión celebrada o 14 de xullo de 1994, e homologación pola Comisión Nacional de Protección Civil na súa reunión do 30 de setembro de 1994.
A Secretaría Xeral para a Protección Civil e o Medio Ambiente da Xunta de Galicia, órgano competente en materia de protección civil da Comunidade Autónoma de Galicia, en colaboración cos responsables de tódolos servicios intervenientes doutras administracións, elaborou os plans de emerxencia exterior do Polígono Industrial da Grela-Bens, da Coruña, e das factorías de Zeneca Agro, do Porriño e Repsol Butano, S.A., de Mos.
Conforme se establece no artigo 2, apartado c) do Decreto 208/1993, os anteriores plans de emerxencia exterior informounos favorablemente a Comisión Galega de Protección Civil na súa reunión do 8 de maio de 1995. Na súa virtude,
DISPOÑO:
Artigo único.-Apróbanse os plans de emerxencia exterior do Polígono Industrial da Grela-Bens, situado nos concellos da Coruña e Arteixo, da factoría Zeneca Agro, situada no Porriño (Pontevedra), e da factoría Repsol Butano, S.A., situada en Mos (Pontevedra).
Disposicións derradeiras
Primeira.-Facúltase o secretario xeral para a Protección Civil e o Medio Ambiente para realizar tóda
las actuacións e dicta-las disposicións que sexan necesarias para o desenvolvemento e aplicación desta orde.
Segunda.-Os plans de emerxencia exterior entrarán en vigor trala súa homologación pola Comisión Nacional de Protección Civil, de conformidade co establecido no artigo 11 da Lei 2/1985, do 21 de xaneiro, de protección civil.
Santiago de Compostela, 1 de xuño de 1995.
Dositeo Rodríguez Rodríguez
Conselleiro da Presidencia e Administración Pública
DECRETO 161/1995, do 3 de xuño, polo que se crea o centro público de educación primaria e educación infantil de Melide na provincia da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/06/1995

A mellora da calidade do ensino na Comunidade Autónoma, obxectivo prioritario da Consellería de Educación e Ordenación Universitaria, fai precisa a creación de novos centros que permitan ofrecer postos escolares axeitados ás necesidades actuais.
Na súa virtude, de acordo co disposto no artigo 31 do Estatuto de autonomía de Galicia, e por proposta do conselleiro de Educación e Ordenación Universitaria, en uso das competencias atribuídas pola Lei 1/1983, do 22 de febreiro, modificada pola Lei 11/1988, do 20 de outubro, e logo de deliberación do Consello da Xunta de Galicia na súa reunión do día tres de xuño de mil novecentos noventa e cinco,
DISPOÑO:
Artigo único.-Créase o seguinte centro público de educación primaria e educación infantil:
Provincia da Coruña: concello Melide.
Localidade: Melide.
Colexio público de Melide nº 3.
Disposicións derradeiras
Primeira.-O presente decreto non leva consigo incremento de gasto público.
Segunda.-Autorízase a Consellería de Educación e Ordenación Universitaria para que por orde sinale a data de comezo das actividades do centro público creado no artigo anterior e para adopta-las medidas axeitadas para a execución do presente decreto.
Terceira.-O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, tres de xuño de mil novecentos noventa e cinco.
Manuel Fraga Iribarne
Presidente
Juan Piñeiro Permuy
Conselleiro de Educación e Ordenación Universitaria.
ORDE do 5 de maio de 1995, de corrección de erros da de 20 de marzo (DOG do 3 de maio) pola que se convocan prazas e axudas de residencia nos centros residenciais docentes da Coruña, Ourense e Vigo para cursar estudos de ensino secundario no próximo ano académico 1995-1996.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/06/1995

Observadas omisións na Orde do 20 de marzo de 1995, publicada no DOG do 3 de maio, cómpre engadi-lo seguinte:
-Na páxina 3.177, artigo 1º, onde di: «Para seguir estudios no instituto de formación profesional de Someso de:
-2º ciclo ESO», debe engadirse: «Bacharelato de tecnoloxía».
Na mesma páxina 3.177, artigo 1º, onde di: «Para seguir estudios no instituto de formación profesional da Farixa de:
-2º ciclo ESO», debe engadirse: «Bacharelato de ciencias da naturaleza, tecnoloxía e humanidades».
Santiago de Compostela, 5 de maio de 1995.
Juan José Bértolo Cadenas
Secretario xeral da Consellería de Educación e Ordenación Universitaria
DECRETO 165/1995, do 3 de xuño, polo que se declara a urxente ocupación, para efectos de expropiación forzosa, polo concello de Narón (A Coruña), dos bens e dereitos necesarios para a realización das obras do proxecto de urbanización campo da festa na Gándara (rúas A-B-C-D-E).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 14/06/1995

O Concello de Narón (A Coruña), en sesión celebrada o día 29 de xullo de 1994, aprobou o proxecto de urbanización campo da festa na Gándara (rúas A-B-C-D-E) e na sesión do 27 de xaneiro de 1995 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 10 de maio de 1995 baixo o número 4234.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda, emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 31 de marzo de 1995 baixo o número 3021.
Considérase necesaria declaración de urxente ocupación dos bens e dereitos precisos para a realización das obras do proxecto técnico sinalado, porque a execución das obras abranguidas no proxecto facilitará o desenvolvemento do núcleo na zona de actuación contemplada e pendente de consolidación pola edificación que permitirá que esa consolidación do núcleo urbano siga avanzando ó dota-la zona de servicios urbanísticos correspondentes.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día tres de xuño de mil novecentos noventa e cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Narón (A Coruña), para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución
das obras do proxecto de urbanización campo da festa na Gándara (rúas A-B-C-D-E).
Santiago de Compostela, tres de xuño de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
DECRETO 162/1995, do 3 de xuño, polo que se crean os institutos de educación secundaria en Ribeira e Porto do Son, na provincia da Coruña e Mos e Poio na provincia de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/06/1995

O Estatuto de autonomía para Galicia establece, no seu artigo 31, que é de competencia plena da Comunidade Autónoma galega o regulamento e administración do ensino en toda a súa extensión, niveis e prazos, modalidades e especialidades, no ámbito das súas competencias.
Con base no exposto anteriormente, resulta conveniente atende-la demanda de postos escolares, tendo en conta para tal fin as necesidades existentes, a máis racional distribución de ensinanzas e as características das zonas con carencias no ensino, así como, se e o caso, proporcionar mellores instalacións que substitúan a centros existentes.
O obxecto deste decreto é crear nas localidades que no mesmo se sinalan institutos de educación secundaria.
Por todo iso, por proposta do conselleiro de Educación e Ordenación Universitaria, en uso das competencias atribuídas, pola Lei 1/1983, do 22 de febreiro, modificada pola Lei 11/1988, do 20 de outubro, e logo de deliberación do Consello da Xunta de Galicia na súa reunión do día tres de xuño de mil novecentos noventa e cinco,
DISPOÑO:
Artigo 1º
Créanse os institutos de educación secundaria nos seguintes concellos:
Ribeira (A Coruña): 24 unidades.
Porto do Son (A Coruña): 22 unidades.
Mos (Pontevedra): 24 unidades.
Poio (Pontevedra): 24 unidades.
Artigo 2º
A Consellería de Educación e Ordenación Universitaria adoptará as medidas necesarias para o mellor cumprimento do anteriormente sinalado e determinará os cadros de persoal docente, administrativo e subalterno necesario para o máis eficaz desenvolvemento das actividades docentes.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, tres de xuño de mil novecentos noventa e cinco.
Manuel Fraga Iribarne
Presidente
Juan Piñeiro Permuy
Conselleiro de Educación e Ordenación Universitaria
RESOLUCIÓN do 8 de maio de 1995, da Secretaría Xeral da Consellería de Educación e Ordenación Universitaria, pola que se emprazan as partes interesadas nos recursos contencioso-administrativos números 540 ó 543/1995 (acumulados), interpostos por Ángeles Estévez Vicente e outros.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/06/1995

O día 8 de maio de 1995 a Dirección Xeral de Persoal da Consellería de Educación e Ordenación Universitaria remitiulle á Sala do Contencioso-Administrativo, sección primeira, do Tribunal Superior de Xustiza de Galicia, os expedientes administrativos correspondentes ós recursos contencioso-administrativos números 540 ó 543/1995, interpostos por Ángeles Estévez Vicente e outros, contra resolución da Dirección Xeral de Persoal desestimatoria da pretensión dos recorrentes sobre valoración como mérito docente e complemento específico ó seu labor de mestres de educación especial.
En cumprimento do requirimento da presidencia da sala e o disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei
10/1992, do 30 de abril, faise público para que tódolos interesados no procedemento, dos que se descoñece a súa identidade, poidan comparecer e presentarse en autos, no prazo de nove días, perante a sección primeira da Sala do Contencioso-Administrativo do Tribunal Superior de Xustiza de Galicia.
Santiago de Compostela, 8 de maio de 1995.
Juan José Bértolo Cadenas
Secretario xeral da Consellería de Educación
e Ordenación Universitaria
CORRECCIÓN de erros.-Orde do 20 de abril de 1995 pola que se convocan certames e mostras xuvenís para 1995.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 22/06/1995

Advertidos erros na dita orde, publicada no DOG nº 86, do 5 de maio do presente ano, é necesario efectua-las seguintes correccións:
Na páxina 3.244, no anexo G, apartado III, 2º parágrafo, no referente ó prazo de inscrición, onde di: «antes do nove de xuño de 1995», debe dicir: «antes do 16 de setembro de 1995».
Na páxina 3.244, no anexo G, apartado V, 1º parágrafo, onde di: «A fase final terá lugar en Pontevedra en xuño de 1995», debe dicir: «A fase final terá lugar en Pontevedra no mes de novembro de 1995».
RESOLUCIÓN do 28 de abril de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 47/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 22/06/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo, no que solicita autorización para instalar unha R.B.T. en Rial, concello de Vigo,
e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha R.B.T. en Rial, concello de Vigo.
Esta autorización non supón a aprobación do proxecto.
Pontevedra, 28 de abril de 1995.
Ramón Álvarez Abad
Delegado provincial de Pontevedra
RESOLUCIÓN do 5 de xuño de 1995, da Dirección Xeral de Formación Pesqueira e Investigación, pola que se fai pública a relación provisional de beneficiarios das bolsas de especialización de técnicos especialistas en formación profesional de segundo grao.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 22/06/1995

Rematado o proceso de selección das solicitudes de bolsas de especialización de técnicos especialistas en formación profesional de segundo grao, convocadas por Orde do 24 de xaneiro de 1995 (DOG nº 55, do 20 de marzo), procede, atendendo á proposta elaborada pola comisión de selección das ditas bolsas, facer pública a relación provisional de beneficiarios. En consecuencia, esta dirección xeral,
RESOLVE:
Primeiro.-Facer pública a relación provisional de beneficiarios das bolsas de especialización de técnicos especialistas en formación profesional de segundo grao, de conformidade co establecido na base 6.4, e que segundo a orde de puntuación son os que seguen:
Segundo.-Contra esta resolución poderase formular reclamación no prazo de dez (10) días hábiles contados desde o seguinte ó da publicación desta resolución no Diario Oficial de Galicia.
Santiago de Compostela, 5 de xuño de 1995.
Ana Mª Gallego Castro
Directora xeral de Formación Pesqueira
e Investigación
RESOLUCIÓN do 19 de abril de 1995, da Delegación Provincial de Lugo, pola que se autoriza o establecemento da instalación eléctrica que se cita. (Expediente numero 4160 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 22/06/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Sáenz Díez, 95, Ourense, en solicitude de autorización para instalar L.M.T., C.T. e R.B.T. en Armea, Urieles e Leirado, no concello de Láncara, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A. a instalación de liña de media tensión a 20 kV, con conductores LA-56, de 54,6 mm Al, en apoios de formigón cunha lonxitude de 1.844 metros. Centros de transformación tipo intemperie de 50 kVA 20.000/380-220 V, en postes de formigón. Redes de baixa tensión de 606 metros de lonxitude e conductores R.Z.-95-50, para mellora da subministración nos lugares de Armea, Urieles e Leiraos no concello de Láncara.
Esta autorización non supón a aprobación do proxecto.
Lugo, 19 de abril de 1995.
Jesús Bendaña Suárez
Delegado provincial de Lugo
RESOLUCIÓN do 4 de maio de 1995, da Secretaría Xeral da Consellería de Educación e Ordenación Universitaria, pola que se emprazan as partes interesadas nos recursos contencioso-administrativos números 506 ó 527/1995 (acumulados), interpostos por Mª del Carmen Valcárcel Valladares e outros.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/06/1995

O día 4 de maio de 1995 a Dirección Xeral de Persoal da Consellería de Educación e Ordenación Universitaria remitiulle á Sala do Contencioso-Administrativo, sección primeira, do Tribunal Superior de Xustiza de Galicia, os expedientes administra
tivos correspondentes ós recursos contencioso-administrativos números 506 ó 527/1995, interpostos por María del Carmen Valcárcel Valladares e outros, contra resolución da Dirección Xeral de Persoal desestimatoria da pretensión dos recorrentes sobre valoración como mérito docente e complemento específico ó seu labor de mestres de educación especial.
En cumprimento do requirimento da presidencia da sala e o disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, faise público para que tódolos interesados no procedemento, dos que se descoñece a súa identidade, poidan comparecer e presentarse en autos, no prazo de nove días, perante a sección primeira da Sala do Contencioso-Administrativo do Tribunal Superior de Xustiza de Galicia.
Santiago de Compostela, 4 de maio de 1995.
Juan José Bértolo Cadenas
Secretario xeral da Consellería de Educación
e Ordenación Universitaria
RESOLUCIÓN do 4 de maio de 1995, da Secretaría Xeral da Consellería de Educación e Ordenación Universitaria, pola que se emprazan as partes interesadas nos recursos contencioso-administrativos números 435 ó 485/1995 (acumulados), interpostos por María Isabel Sixto Froiz e outros.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/06/1995

O día 4 de maio de 1995 a Dirección Xeral de Persoal da Consellería de Educación e Ordenación Universitaria remitiulle á Sala do Contencioso-Administrativo, sección primeira, do Tribunal Superior de Xustiza de Galicia, os expedientes administrativos correspondentes ós recursos contencioso-administrativos números 435 ó 485/1995, interpostos por María Isabel Sixto Froiz e outros, contra resolución da Dirección Xeral de Persoal desestimatoria da pretensión dos recorrentes sobre valoración como mérito docente e complemento específico ó seu labor de mestres de educación especial.
En cumprimento do requirimento da presidencia da sala e o disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, faise público para que tódolos interesados no procedemento, dos que se descoñece a súa identidade, poidan comparecer e presentarse en autos, no prazo de nove días, perante a sección primeira da Sala do Contencioso-Administrativo do Tribunal Superior de Xustiza de Galicia.
Santiago de Compostela, 4 de maio de 1995.
Juan José Bértolo Cadenas
Secretario xeral da Consellería de Educación
e Ordenación Universitaria
RESOLUCIÓN do 4 de maio de 1995, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 505/1995, interposto por Pilar Ferrín Tamayo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/06/1995

O día 4 de maio de 1995 a Dirección Xeral de Persoal da Consellería de Educación e Ordenación Universitaria remitiulle á Sala do Contencioso-Administrativo, sección primeira, do Tribunal Superior de Xustiza de Galicia, os expedientes administrativos correspondente ó recurso contencioso-administrativo números 505/1995, interpostos por Pilar Ferrín Tamayo, contra resolución da Dirección Xeral de Persoal desestimatoria da pretensión dos recorrentes sobre valoración como mérito docente e complemento específico ó seu labor de mestres de educación especial.
En cumprimento do requirimento da presidencia da sala e o disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, faise público para que tódolos interesados no procedemento, dos que se descoñece a súa identidade, poidan comparecer e presentarse en autos, no prazo de nove días, perante a sección primeira da Sala do Contencioso-Administrativo do Tribunal Superior de Xustiza de Galicia.
Santiago de Compostela, 4 de maio de 1995.
Juan José Bértolo Cadenas
Secretario xeral da Consellería de Educación
e Ordenación Universitaria
RESOLUCIÓN do 2 de maio de 1995, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 01/0000575/1995, interposto por Carmen Rodríguez Rodríguez.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/06/1995

Recibida da sección primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo número 01/0000575/1995, interposto pola recorrente contra desestimación tácita por silencio administrativo de reclamación presentada do 13 de decembro de 1994 ante a Consellería de Educación e Ordenación Universitaria, sobre abono de dous sexenios que como complemento específico lle corresponde percibir.
Esta secretaría xeral acordou nesta data, e de conformidade co disposto no artigo 64 da Lei do 27 de decembro, reguladora da xurisdicción contencioso-administrativa, modificada pola Lei 10/1992, do 30 de abril, remitirlle o correspondente expediente administrativo á devandita sala, o cal se lles notifica para xeral coñecemento a tódalas persoas interesadas no procedemento e son emprazadas para que
poidan constituírse en parte en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de 9 días.
Santiago de Compostela, 2 de maio de 1995.
Juan José Bértolo Cadenas
Secretario xeral da Consellería de Educación
e Ordenación Universitaria
RESOLUCIÓN do 4 de maio de 1995, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 434/1995, interposto por Sira Fernández Armada.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/06/1995

O día 4 de maio de 1995 a Dirección Xeral de Persoal da Consellería de Educación e Ordenación Universitaria remitiulle á Sala do Contencioso-Administrativo, sección primeira, do Tribunal Superior de Xustiza de Galicia, o expediente administrativo correspondente ó número contencioso-administrativo número 434/1995, interposto por Sira Fernández Armada, contra resolución da Dirección Xeral de Persoal desestimatoria da pretensión dos recorrentes sobre valoración como mérito docente e complemento específico ó seu labor de mestres de educación especial.
En cumprimento do requirimento da presidencia da sala e o disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, fáiselles público a tódolos interesados no procedemento, dos que se descoñece a súa identidade, para que poidan comparecer e presentarse en autos, no prazo de nove días, perante a sección primeira da Sala do Contencioso-Administrativo do Tribunal Superior de Xustiza de Galicia.
Santiago de Compostela, 4 de maio de 1995.
Juan José Bértolo Cadenas
Secretario xeral da Consellería de Educación
e Ordenación Universitaria
ORDE do 22 de maio de 1995 pola que se nomean vocais da Mesa Provincial de Pontevedra de control e seguimento da renda de integración social de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 12/06/1995

Os artigos 36 e 37 da Lei 9/1991, do 2 de outubro, de medidas básicas para a inserción social, en concordancia co artigo 80 do Decreto 374/1991, do 24 de outubro, polo que se desenvolve a Lei 9/1991, do 2 de outubro, dispoñen a constitución dunha mesa a nivel provincial en cada unha das provincias da Comunidade Autónoma, que actuará como órgano superior de control e seguimento da aplicación da renda de integración social de Galicia e que estará integrada, entre outros membros, por sete representantes das organizacións empresariais máis representativas a nivel autonómico.
As normas de organización e funcionamento interno da Mesa Autonómica da renda de integración social publicadas no Diario Oficial de Galicia de data 23 de outubro de 1992, que rexerán tamén para as mesas provinciais, a teor do disposto no artigo 81.3º do Decreto 374/1991, do 24 de outubro, establecen no seu artigo 7.2º que os nomeamentos e substitucións de tódolos membros da mesa se publicarán no Diario Oficial de Galicia.
Na súa virtude, foille comunicada a esta consellería a proposta da Confederación de Empresarios de Pontevedra pola que acorda substituí-los seus actuais vocais titulares.
En consecuencia, no uso da facultade que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Artigo 1º
Nomear, en representación da Confederación de Empresarios de Pontevedra e en substitución dos actuais, os vocais titulares da Mesa Provincial de Pontevedra de control e seguimento da renda de integración social de Galicia que a continuación se relacionan:
José M. Caride Echegaray.
Lorenzo Martínez Álvarez.
Juan Crespo Blanco.
Santiago Montenegro Campos.
José Luis Albo Quiroga.
Vicente Viso Andrade.
Serafín Seijo Alonso.
Santiago de Compostela, 22 de maio de 1995.
José Manuel Romay Beccaría
Conselleiro de Sanidade e Servicios Sociais
RESOLUCIÓN do 28 de abril de 1995, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 01/0000674/1995, interposto por Juan Carlos Vázquez Vázquez.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/06/1995

Recibida da sección primeira da Sala do Contencioso-Administrativo do Tribuna1 Superior de Xustiza de Galicia providencia pola que se admite o recurso contencioso-administrativo número 01/0000674/1995, interposto polo recorrente contra resolución da Dirección Xeral de Persoal do 2 de marzo de 1995, sobre puntuación outorgada no proceso selectivo para ingreso no corpo de mestres.
Esta secretaría xeral acordou nesta data, e de conformidade co disposto no artigo 64 da Lei do 27 de decembro, reguladora da xurisdicción contencioso-administrativa, modificada pola Lei 10/1992, do 30 de abril, remitirlle o correspondente expediente administrativo á devandita sala, o cal se lles notifica para xeral coñecemento a tódalas persoas interesadas no procedemento e son emprazadas para que poidan constituírse en parte en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de 9 días.
Santiago de Compostela, 28 de abril de 1995.
Juan José Bértolo Cadenas
Secretario xeral da Consellería de Educación
e Ordenación Universitaria
RESOLUCIÓN do 2 de maio de 1995, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 01/000587/1995, interposto por Jaime Alonso Vázquez.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/06/1995

O 11 de abril de 1995, a Consellería de Educación e Ordenación Universitaria recibe da sección primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo número 01/000587/1995, interposto por Jaime Alonso Vázquez, contra resolución da delegación provincial da Consellería de Educación do 10-3-1995.
Esta secretaría xeral acordou nesta data, e de conformidade co disposto no artigo 64 da Lei do 27 de decembro, reguladora da xurisdicción contencioso-administrativa, modificada pola Lei 10/1992, do 30 de abril, remitirlle o correspondente expediente administrativo á devandita sala, o cal se lles notifica para xeral coñecemento a tódalas persoas interesadas no procedemento e son emprazadas para que poidan constituírse en parte en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de 9 días.
Santiago de Compostela, 2 de maio de 1995.
Juan José Bértolo Cadenas
Secretario xeral da Consellería de Educación
e Ordenación Universitaria
RESOLUCIÓN do 2 de maio de 1995, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 03/7353/1995, interposto por Tranvías Eléctricos de Vigo, S.A.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 22/06/1995

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 03/7353/1995 interposto por Tranvías Eléctricos de Vigo, S.A. contra a desestimación da reclamación de pago de prezo xusto do predio nº 18 do expediente de expropiación forzosa para a obra de acondicionamento da estrada C-550, Fisterra a Tui, pola costa, p.k. 36,5 ó 41,2, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 2 de maio de 1995.
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
RESOLUCIÓN do 3 de maio de 1995, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 02/4241/1995, interposto por Baldomero Alonso Martínez e outros.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 22/06/1995

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 02/4241/1995 interposto por Baldomero Alonso Martínez e outros, contra acordo C.P.U. de Pontevedra do 29-7-1993 (BOP do 22-10) e desestimación presunta recurso de alzada ante a Consellería de Política Territorial, Obras Públicas e Vivenda o 18-11-1993, sobre aprobación do plan xeral de ordenación urbana da Guarda (Pontevedra), esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 3 de maio de 1995.
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
DECRETO 159/1995, do 3 de xuño, polo que se nomea a Rafael Urtasun Amann director xeral xefe da Asesoría Xurídica Xeral da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 07/06/1995

En virtude do establecido nos artigos 4.13º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día tres de xuño de mil novecentos noventa e cinco,
Nomeo a Rafael Urtasun Amann director xeral-xefe da Asesoría Xurídica Xeral da Xunta de Galicia.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, tres de xuño de mil novecentos noventa e cinco.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
RESOLUCIÓN do 28 de abril de 1995, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 01/0000668/1995, interposto por Ángel Luis López Lajos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/06/1995

Recibida da sección primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo número 01/0000668/1995, interposto polo recorrente contra resolución da Consellería de Educación e Ordenación Universitaria do 14 de marzo de 1995, sobre puntuación outorgada na baremación feita no proceso selectivo para ingreso no corpo de mestres.
Esta secretaría xeral acordou nesta data, e de conformidade co disposto no artigo 64 da Lei do 27 de decembro, reguladora da xurisdicción contencioso-administrativa, modificada pola Lei 10/1992, do 30 de abril, remitirlle o correspondente expediente administrativo á devandita sala, o cal se lles notifica para xeral coñecemento a tódalas persoas interesadas no procedemento e son emprazadas para que poidan constituírse en parte en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de 9 días.
Santiago de Compostela, 28 de abril de 1995.
Juan José Bértolo Cadenas
Secretario xeral da Consellería de Educación
e Ordenación Universitaria
DECRETO 158/1995, do 3 de xuño, polo que se dispón o cesamento de Francisco José Serna Gómez como director xeral xefe da Asesoría Xurídica Xeral da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 07/06/1995

En virtude do establecido nos artigos 4.13º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día tres de xuño de mil novecentos noventa e cinco,
DISPOÑO:
Que cese, por petición propia, Francisco José Serna Gómez, como director xeral xefe da Asesoría Xurídica Xeral da Xunta de Galicia, agradecéndolle os servicios prestados.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, tres de xuño de mil novecentos noventa e cinco.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
RESOLUCIÓN do 27 de abril de 1995, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 02/4093/1995, interposto por Antonio Hermida Rodríguez.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 22/06/1995

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 02/4093/1995 interposto por Antonio Hermida Rodríguez, contra acordo C.P.U. da Coruña do 7-4-1994, e desestimación presunta recurso de alzada
ante a Consellería de Política Territorial, Obras Públicas e Vivenda o 14-6-1994, sobre aprobación das normas subsidiarias de planeamento do termo municipal de Melide (BOP da Coruña do 14-5-1994), esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 27 de abril de 1995.
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
RESOLUCIÓN do 1 de xuño de 1995 pola que se fai pública a reforma da relación de postos de traballo do Consello de Contas acordada polo Pleno en sesión celebrada o día 1 de xuño de 1995.
CONSELLO DE CONTAS DE GALICIA — III. OUTRAS DISPOSICIÓNS — 06/06/1995

De conformidade co disposto no artigo 8, apartado j) do Regulamento de réxime interior, en relación co artigo 25 e concordantes da Lei 4/1988, do 26 de maio, da función pública de Galicia, modificada pola Lei 3/1995, do 10 de abril, o Pleno do Consello de Contas, en sesión celebrada o día 1 de xuño de 1995, acordou modifica-la RPT do consello nos seguintes termos:
Primeiro.-Suprimi-los seguintes postos da RPT: postos números 65 e 66 da relación, denominados «telefonista».
Segundo.-Modifica-los postos números 50, 51, 52, 53 e 54 da RPT, denominados «auxiliar (xefe de grupo, nivel 14)», converténdoos en 5 postos coas seguintes características:
-Denominación: auxiliar.
-Titulación: graduado escolar, FPI ou equivalente.
-Grupo: D.
-Nivel C.D.: 12.
-C. específico: 411.744.
-Forma de provisión: concurso.
Terceiro.-Crear sete novos postos na RPT coas seguintes características:
-Denominación: auxiliar.
-Titulación: graduado escolar, FPI ou equivalente.
-Grupo: D.
-Nivel C.D.: 12.
-C. específico: 411.744.
-Fauna de provisión: concurso.
Santiago de Compostela, 1 de xuño de 1995.
Carlos G. Otero Díaz
Conselleiro maior do Consello de Contas de Galicia
RESOLUCIÓN do 24 de maio de 1995 pola que se anuncia a celebración dunha xornada de estudio sobre técnica normativa.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 06/06/1995

A Escola Galega de Administración Pública anuncia a celebración dunha xornada de estudio sobre técnica normativa que se celebrará conforme as seguintes bases:
1. Obxectivos.
O obxecto da xornada é reflexionar e debate-las cuestións relacionadas coas técnicas que deben seguirse na elaboración das normas.
2. Destinatarios.
Letrados, asesores xurídicos, funcionarios do grupo A responsables da redacción de normas, profesores e universitarios de dereito público, traductores e correctores lingüísticos e todas aquelas persoas que velen pola calidade das normas das administracións públicas e dos parlamentos.
3. Desenvolvemento.
3.1. Duración: 6 horas.
3.2. Data: 19, 20 de xuño de 1995.
3.3. Horarios: día 19: de 16.30 horas a 19; día 20: de 10 a 19.
3.4. Lugar: Santiago de Compostela.
3.5. Prazas: limitadas á capacidade do local.
4. Inscrición.
-Lugar de presentación de solicitudes: no rexistro xeral da EGAP. Polígono das Fontiñas, rúa de Madrid, 2-4, 15703, Santiago de Compostela.
-Forma de envío por correo ó enderezo anterior ou por fax ó número (981) 57 15 40.
-Modelo de instancia: segundo modelo oficial que figura ó final desta convocatoria.
-Prazo: remata o 14 de xuño.
5. Información complementaria.
Servicio de Estudios, Investigación e Publicacións. EGAP. Tel. (981) 57 08 00, Ext. 247. Fax (981) 54 15 40.
Santiago de Compostela, 24 de maio de 1995.
Jaime Rodríguez-Arana Muñoz
Director da Escola Galega de Administración Pública
RESOLUCIÓN do 16 de maio de 1995 pola que se convoca o II seminario galaico-bonaerense sobre Estado autonómico e federalismo, en colaboración co Instituto Provincial de Administración Pública de Bos Aires.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 06/06/1995

Dentro das actividades da Escola Galega de Administración Pública para 1995, figura a realización do II seminario galaico-bonaerense sobre Estado
autonómico e federalismo, en colaboración co Instituto Provincial de Administración Pública de Bos Aires.
Obxecto.
Os días 28 e 29 de xuno de 1995 terá lugar, na Escola Galega de Administración Pública, o II seminario galaico-bonaerense sobre Estado autonómico e federalismo.
O obxectivo deste seminario é o tratamento, entre outros, da articulación entre os ordenamentos estatal, comunitario, provincial e municipal españois; as relacións entre as diversas administracións públicas en España; as comunidades autónomas e as competencias de execución en España; os ordenamentos xurídicos nun Estado composto; o réxime municipal arxentino e a reforma constitucional; aspectos sociolóxicos do municipio bonaerense.
Destinatarios.
-Persoal funcionario dos grupos A e B de calquera das administracións públicas galegas, e interesados en xeral.
Desenvolvemento e duración.
O seminario abrirase o xoves, día 28 de xuño, ás 10 horas, e rematará na tarde do venres, día 29 de xuño.
Inscrición.
-Prazo: remata o luns, día 26 de xuño de 1995.
-Lugar de presentación: no rexistro xeral da EGAP (polígono das Fontiñas, rúa de Madrid, 2-4, 15703, Santiago de Compostela). Teléfono 57 08 00, telefax número 57 15 40.
-Forma: as solicitudes de inscrición faranse por escrito, no modelo oficial que figura ó final destas bases. Serán rexeitadas todas aquelas peticións que non reúnan o dito requisito.
As peticións de admisión poderánse enviar por correo ordinario ou por telefax ó número consignado.
-Inscrición fóra de prazo: só se admitirán de quedaren prazas baldeiras, coa condición de que se cumpran os requisitos xerais antes indicados.
A partir do 27 de xuño, os peticionarios poderán obter confirmación da súa posible admisión, chamando por teléfono en días laborables, de 11.30 a 14.45 horas, ó seguinte número: (981) 57 08 00 (Ext. 229), ou ben consultando a lista de admitidos que se expoñerá no taboleiro de anuncios da EGAP 24 horas despois do remate do prazo de presentación de solicitudes.
Certificación de asistencia.
Entragaráselles ó remate deste seminario a aquelas asistentes que concorresen asiduamente a el, e expresarase neste documento a natureza da actividade e as datas da súa realización.
Santiago de Compostela, 16 de maio de 1995.
Jaime Rodríguez-Arana Muñoz
Director da Escola Galega de Administración Pública
RESOLUCIÓN do 29 de marzo de 1995, da Delegación Provincial de Lugo, pola que se dispón a inscrición no rexistro e publicación no Diario Oficial de Galicia da revisión do convenio colectivo de ámbito provincial para o sector de comercio do metal.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 06/06/1995

Visto o texto da revisión do convenio colectivo para o sector de comercio do metal, (código 2700185), da provincia de Lugo, asinado o 24 de marzo de 1995, polas representacións da asociación de empresarios do sector e das centrais sindicais CC.OO., U.G.T., C.I.G. e U.S.O., e de conformidade co disposto no artigo 90 apartados 2º e 3º da Lei 8/1980, do 10 de marzo, do Estatuto dos traballadores e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta delegación provincial,
ACORDA:
Primeiro.-Ordena-la inscrición da revisión do citado convenio colectivo no rexistro de convenios desta delegación, así como o seu depósito.
Segundo.-Remiti-lo texto da revisión do mentado convenio colectivo á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 29 de marzo de 1995.
Manuel Bande Diaz
Delegado provincial de Lugo
Asistentes
Pola asociación empresarial do metal:
Nivardo Rego Valle.
Luis Fernández Osorio.
José Francisco Dorado López.
Juan Chousa Abuin.
Antonio Martínez Vázquez.
Guadalupe Hervera Iglesias.
Polas centrais sindicais:
CC.OO.(2).
Manuel Núñez López.
Carlos Latas Núñez.
U.G.T.(2).
Fernando Teijeiro Valledor.
Aurelio Álvarez Álvarez.
C.I.G.(1).
Manuel Paz Flórez.
U.S.0.(1).
Jesús Cantero Pérez.
ACTA
En Lugo, sendo as 18 horas do día 24 de marzo de 1995, reúnanse nos locais da CEL as persoas á marxe relacionadas, todas elas integrantes da comisión mixta paritaria prevista no Art. 7 do vixente convenio colectivo provincial do comercio do metal, co obxecto de proceder á aplicación da cláusula de revisión salarial prevista no artigo 16, así como á elaboración da táboa salarial que terá vixencia desde o 1 de xaneiro ó 31 de decembro de 1995, conforme o previsto no segundo parágrafo do artigo 8.
Despois das deliberacións pertinentes, acórdase por unanimidade aproba-la táboa salarial anexa que entrará en vigor durante o ano 1995.
Acórdase, así mesmo, remiti-la presente acta á autoridade laboral pertinente para efectos da súa aprobación e publicación.
E non habendo máis asuntos que tratar levántase a sesión en lugar e data indicados.